CELEX: 62015TN0164
Language: lv
Date: 2015-03-31 00:00:00
Title: Lieta T-164/15: Prasība, kas celta 2015. gada 31. martā – European Dynamics Luxembourg SA un Evropaïki Dynamiki/Eiropas Parlaments

13.7.2015   
            
            
               LV
            
            
               Eiropas Savienības Oficiālais Vēstnesis
            
            
               C 228/17
            
         Prasība, kas celta 2015. gada 31. martā – European Dynamics Luxembourg SA un Evropaïki Dynamiki/Eiropas Parlaments
   (Lieta T-164/15)
   (2015/C 228/21)
   Tiesvedības valoda – grieķu
   
      Lietas dalībnieki
   
   
      Prasītājas: European Dynamics Luxembourg SA (Luksemburga, Luksemburga) un Evropaïki Dynamiki-Proigmena Systimata Tilepikoinonion Pliroforikis kai Tilematikis AE (Atēnas, Grieķija) (pārstāvji: I. Ampazis un M. Sfyri, advokāti)
   
      Atbildētājs: Eiropas Parlaments
   
      Prasītāju prasījumi:
   
   
               —
            
            
               atcelt prasītājām ar 2015. gada 13. februāra vēstuli Nr. D (2015)7680 paziņoto Eiropas Parlamenta lēmumu, ar kuru prasītāju piedāvājums vienā no astoņām atklātās konkursa procedūras Nr. 2014/S 066–111912 ar nosaukumu “[PE/ITEC–]ITS14 ārējo pakalpojumu sniegšana IT jomā” daļām, proti, 3. daļā ir ierindots trešajā vietā,;
            
         
               —
            
            
               piespriest Parlamentam pienākumu atlīdzināt kaitējumu, kas prasītājām nodarīts, liedzot tām iespēju tikt ierindotām pirmajā vietā attiecībā uz pamatnolīguma ITS14 3. daļu, un kuru tās ex aequo et bono novērtē miljona un piecsimt tūkstošu eiro (EUR 1 5 00  000,00) apmērā, tam pieskaitot procentus par laiku no pieņemamā sprieduma pasludināšanas brīža, vai citā Vispārējās tiesas noteiktā apmērā; un
            
         
               —
            
            
               piespriest Parlamentam atlīdzināt visus prasītāju tiesāšanās izdevumus.
            
         
      Pamati un galvenie argumenti
   
   Prasītājas apgalvo, ka apstrīdētais lēmums saskaņā ar LESD 263. pantu ir jāatceļ tāpēc, ka Parlaments neesot izpildījis:
   
               1.
            
            
               pienākumu norādīt pamatojumu, jo ir norādījis nepietiekamu pamatojumu jautājumā par to, kā vērtēts tehniskais piedāvājums, ar kuru prasītājas piedalījušās strīdīgajā konkursā, un tām nav sniedzis finanšu informāciju par izraudzīto konsorciju piedāvājumiem;
            
         
               2.
            
            
               līguma dokumentos (proti, uzaicinājuma uz konkursu specifikācijās un papildnorādījumos) paša izvirzītos nosacījumus, jo pretendentu finansiālo piedāvājumu vērtēšanā izmantojis no minētajos dokumentos paredzētās aprēķina metodes atšķirīgu metodi; un
            
         
               3.
            
            
               līguma dokumentos un Eiropas Savienības tiesībās izvirzītos nosacījumus, jo izvairījies identificēt nesamērīgi lētus piedāvājumus un izvērtēt jautājumu par tiem.